Vanda Winter

**Vanda Winter** (Zagreb, 14. kolovoza 1984.) hrvatska je kazališna i televizijska glumica i pjevačica.

## Biografija
Vanda je rodom iz mjesta Buševca kraj Velike Gorice. Kćer je jedinica majke Sanje i oca Branka. Uz IV. gimnaziju u Zagrebu, od 14. godine pohađa i zagrebačku Rock akademiju. Prva scenska iskustva stječe nastupima u dječjoj tv emisiji *Turbo Limach Show*, kao članica vokalne grupe (1998.), te kasnije, kao solistica, u televizijskim nastupima s Big Bandom HRT-a (2000., 2001.) Paralelno s pohađanjem gimnazije aktivno se bavi glazbom, a taj period u najvećoj mjeri obilježavaju autorske suradnje s Dinom Dvornikom (*Ne znam kome pripadam*, 2002.), Davorinom Ilićem (*Kemija*, 2002.), Markom Tomasovićem (*Ni srcu ne dam te ja*, 2002.; *Ja čuvam te*, 2004.), te Davorom Devčićem (*Ti si najbolje što znam*, 2003.); nastupi na festivalima Grand Prix festivala *Oni dolaze* 2002., Finale HRF-a 2003., 2004., Zadarfest 2003.), snimanje spotova i nastupi u glazbenim tv i radijskim emisijama.

Godine 2003. ulogom Sheile debitira na daskama zagrebačkog gradskog kazališta Komedija u mjuziklu ''Kosa''. Iduće godine ponavlja suradnju i u rock operi *Gubec-beg* tumači Janu Jurkovu. Iste godine iz prvog je pokušaja primljena na studij glume Akademije dramske umjetnosti Sveučilišta u Zagrebu

Vanda postaje stipendistica zagrebačkog kazališta *Komedija* (2005). Za vrijeme studija aktivno igra u predstavama kazališta Trešnja, Komedija i Hrvatskog narodnog kazališta u Zagrebu.

Za ulogu Ljepotice u Disneyevom mjuziklu *Ljepotica i zvijer* produkcije kazališta Trešnja, osvaja Nagradu hrvatskog glumišta (2008.).

Ostali značajniji angažmani: - u suradnji s Braćom Ubogom za potrebe filma Josipa Vujčića *[[Gdje pingvini lete (2008)|Gdje pingvini lete]]* obrađuje veliki hit grupe Indexi *Da sam ja netko*; suvoditeljska uloga u Novogodišnjem programu HRT-a (2009./2010.); glumačka i pjevačka sinkronizacija lika u dugometražnom crtanom filmu (Tiana, *The Princess And The Frog*, 2010.) Stalno sudjeluje u dramskom programu Hrvatskog radija.

Bila je članica hrvatskog stručnog žirija za Eurosong 2010.

U suradnji s Agramsvilleom i Kompilacijom Yammat objavljuje single *Sjena* (2011.).

Za najbolje glumačko ostvarenje u radio drami za ulogu Nastenjke u emisiji Radio-drama - F.M. Dostojevski *Bijele noći* osvaja Nagradu hrvatskog glumišta (2011.).

U travnju 2013. godine prijavljuje se na kasting za prvu hrvatsku glazbeno-dramsku TV seriju Stella producentice Jelene Veljače te dobiva ulogu Lane Lovrentijev.

**Nagrade**

* 2002. Grand Prix na festivalu ONI DOLAZE (nagrada koju radijski urednici svih hrvatskih radio-postaja dodjeljuju najperspektivnijem mladom glazbeniku); 
* 2008. Nagrada Hrvatskog glumišta za izvanredan doprinos mladih umjetnika do 30 godina za ulogu Belle u mjuziklu „Ljepotica i zvijer“; 
* 2011. Nagrada hrvatskoga glumišta za ulogu Nastenjke u radiodrami Hrvatskoga radija “Bijele noći” F. M. Dostojevskog

## Uloge

### Kazališne uloge
* *Aida* (Aida)
* *Božićna želja*
* *Gubec-beg* (Jana)
* *Klupko* (Anica)
* *Kosa* (Sheila)
* *Ljepotica i zvijer* (Belle)
* *Odlazak* (Suzana Rieger)
* *Opasne veze* (La presidente de Tourvel)
* *Opera za tri groša* (Polly Peachum)
* *Posudi mi tenor* (Maggie)
* *Skidajte se do kraja* (Susan Hershey)
* *Sluga dvaju gospodara* (Clarice)
* *Zeleni kakadu* (Albin pl. Trstenjak, student)
* *Plemena *(Ruth)
* *Ukroćena goropadnica (*Bianca)

### Televizijske uloge
* Suvoditeljica HRT-ovog novogodišnjeg programa (2009./2010.)
* *[[Stella (TV serija)|Stella]]* kao Lana (2013.)

### Filmske uloge
* V. Brešan: Samo da ovo uspije (diplomski ispit iz glume)
* N. Kolar: 

### Radio
Od 20. godine kao vanjski suradnik Dramskog programa Hrvatskoga radija Vanda Winter ostvaruje značajnije uloge u **radiodramama**:
* Evgenij Onjegin (r. P. Vujačić) kao *Tatjana* 
* Cvijet s raskršća (r. S. Jamnicky) kao *Izabela*
* Posljednji Stipančići (r. V. Vrhovnik) kao *Lucija*
* Mor (r. D. Tralić) kao *Šu*
* Bijele noći (r. S. Jamnicky) kao *Nastenjka*
* Bijedni ljudi (r. S. Jamnicky) kao *Varenjka*

### Sinkronizacija
* *[[Princeza i žabac]]* kao princeza Tiana (2009.)

## Vanjske veze
* Službena web stranica 

## Izvori